
„Ezekért a titkokért érdemes bejárni az üstökösök útját, a világétert fel    

                                            a napfoltokig, s aztán lefelé a Föld rétegeit..Ezeket meghódítani!   

                                           Érdemes egy emberélet fáradságának”!

                                                                                                          (Jókai M.: Fekete gyémántok)
A nagymultú Filozófiai Vitakör ismét egésznapos konferenciát redezett a evolució örökzöld és kimeríthetetlen problematikájáról a kőbányai Pataky István művelődési házban működő Szabó Ervin könyvtárban, 2009.február 27-én. („Vissza az evolució-elmélethez”!)
Az előadások kiterjedtek az élő és az élettelen természet, valamint az emberi társadalom fejlődésére egyaránt.
                                                           
„Föld és Ég” konferencia

      A tavaly október 16-18-án Sopronban megrendezett „Föld és Ég” konferenciáról Viczián István számolt be, aki maga is annak egyik előadója volt. A Föld bolygó Nemzetközi éve Magyar Nemzeti Bizottsága és a Biblia Éve Bizottsága által közösen szervezett, a három „történelmi egyház” és a Magyar Tudományos Akadémia által is támogatott konferenciát sikeresnek és jó hangulatúnak minősítette. Nem is csoda: ugyanis csak a „fejlődő teremtés”  hívei szerepeltek  rajta mind a földtudomány, mind a teológia részéről az elődóüléseken és a „kerekasztal” beszélgetésen egyaránt.. Nem voltak jelen sem a Creation Research, sem az Intelligent Design képviselői, sem a materialista evolucionisták.. Márpedig ellenfél nélküli játékban nem nehéz győzni. Viszont tartalmas vitaalapul fog szolgálni a konferenciának hamarosan könyv formájában megjelenő teljes anyaga (Hantken Kiadó, Kázmér Miklós)..






   

Charles Darwin, az utolsóelőtti evolucionista kettős jubileuma

      A Darwin-év alkalmából Dudich Endre, ezúttal biológusként, arra vállalkozott, hogy „sine ira et studio” megközelítőleg reális képet adjon a 200 éve született Charles Darwin szerepéről a evolucionizmus kialakulásában. Felhívta a figyelmet arra, hogy nem helytálló egyenlőségjelet tenni az ókorig visszanyúló evolucionizmus és a „majomelméletként” botránykővé, kultúrharc tárgyává vált darwinizmus közé.  Tanulságos, hogy Charles  Darwin nem csak zoológusnak, hanem geológusnak és botanikusnak is kiváló volt, és tanainak „félreértéséért” az anglikán egyház 2008 szeptemberében hivatalosan bocsánatot kért tőle. Röviden ismertette a fejlődéselmélet(ek) Darwin utáni alakulását is. Leszögezte, hogy minden ellenkező hireszteléssel szemben az evolucionizmus a 21. század elején is uralkodó paradigma.
                                                   

Zsebeházy György műsoron kívül különleges csemegével szolgált:: az „áltudo-mányok” hivei és ellenfelei egyaránt gyönyörködhettek a (természetesen Vizöntő, 1809 február 12, 03h) Ch.Darwin horoszkópjában.
                                                                 
A kozmogónia nagyobb paradigmái

Gesztesi Albert a  2009-es Csillagászat Éve alkalmából felvázolta a kozmogóniai elméletek alakulását az ókortól napjainkig, a világ  téridőbeli végtelenségétől a Big Bang-ig („Sic itur ad astra.”) Rámutatott arra a rendkívül sajnálatos tényre, hogy a filozófia mindig kiszolgálta (pontosabban: sok filozófus kiszolgálta) az éppen uralkodó ideológiát. Nem  meglepő, de nem is igazán lelkesítő, ahogy bemutatta: milyen új vagy újra felvetődő problémákkal küzd az asztrofizika és a filozófia az ezredfordulón, milyen messze került a 19. század csalókán optimista pozitivizmusától és mérsékelten pesszimista agnoszticizmusától egyaránt..
                                               
A kreáció és a evolúció egymástól független kérdőjelei
Miklóssy Endre 12 pontba szedve felsorakoztatta a kreáció és az evolució külön-külön is zavarba ejtő problémáit, főként az ismeretelmélet (absztrakció, analógia) és a (többféle: a tágabb arisztótelészi és a szűkebb descartesi) kauzalitás szemszögéből.
(Pl. az entrópia-növekedés mint az evolucióval ellentétes folyamat, a minőségi válto-zások stb.) Sikeresen megmutatta, hogy sem a teremtés, sem a fejlődés verifikációja, igazolása e vita keretében nem lehetséges. És ezzel valóban nehéz lenne vitába szállni.

                                               
„Varietas delectat”, a Változás Rendje az időben

Solt Péter  esztétikai és etikai oldalról közelítette meg a változás és fejlődés, evolució – revolució, uniformitarizmus és katasztrofizmus, ritmusosság és ciklusosság,    vissza-visszatérő problematikáját. Élvezetes stílusban egész sor nem csupán költői, hanem valóban megválaszolásra váró, sőt  égető kérdést vetett fel, különös tekintettel a jövő alternatíváira: kiegyezés és ésszerű együttélés a természettel, vagy az emberi faj kihalása.







„Qual” és az Evolució Dinamikája
Detre Csaba (a Vitakör elnökeként a konferencia spiritus rector-a)   a maga immár negyedszázados evoluciós világmagyarázatát adta közre. Ezt egy meglehetősen rejtélyes, (vagy csak homályos?) fogalomra, a 16. századi sziléziai anortodox luteránus misztikus, Jakob Böhme Qual-jára (kín, vajudás) építette. Ambiciózus, korántsem misztikus, sőt kifejezetten materialista, egy-családfás elméletet (dendron modell) dolgozott ki. Ehhez meg kellett küzdenie az alsóbb- és felsőbb-rendűség /rangúság ingoványos problémájával, és ki kellett terjesztenie a replikációt és a „létért való küzdelmet” az „élettelen” természetre is. Átfogó elmélete  kiterjed a replikáció (auto-genezis, autopoiészisz) mellett olyan fogalmakra is, mint az evoluciós hiszterézis, kladosz, irreverzibilitás, információ-átvitel, kooperáció és adaptáció, koherencia-divergencia, a különböző mértékben nyilt ciklusok, az utódok hasonlóságának és különbözőségének dialektikája, stb.   Első olvasásra nincs replika. Többszöri olvasás viszont alighanem az eredeti szövegnél terjedelmesebb vitairatot eredményezne, pl. „A Qual  diszkvalfikálása”címmel.

                               



Vitányi Pál  „A fejlődés szabadsága: szervessége”   címmel tartott előadást.
Fenntartani a fenntarthatatlant

Gyulai Iván terjedelmes, imponálóan szakszerű rendszerelméleti tanulmányával kapcsolatban egy egészen alapvető kérdés merült fel. Ez pedig a fejlődés (evolution) és a fejlesztés (development) megkülönböztetése, és ennek megfelelően különböző kezelésének szükségessége. Ebből természetesen messzemenő ökológiai következtetéseket lehet – sőt, kell -- levonni.  (Alkalmasint egy külön vitaülésen.)






  
A transzcedencia tudatossága
Szántó Borisz azzal a meglepetéssel szolgált, hogy az algoritmusok és tacebaók (bűv)köréből  bravúrosan átlépett a Transzcendenciába, a fizikából a metafizikába. Beállítottság kérdése, hogy ezt ki üdvözli és ki sajnálja. Az ehhez szükséges intellektuális bátorság azonban mindenképpen elismerésre méltó.






   
Hétköznapi transzcendencia

Tátray Liza, D.Lombay Kamilla és Simán Katalin  a transzcendentális meditáció gyakorlatáról és gyógyítási vonatkozásairól adott tájékoztatást.







Valamiből valamivé válás (?) vagy metamorfózis (?)

Bánhidi András személyes átélésen megszűrve fogalmazta újra a gátló testi léten túlmutató spirituális csoda-élményt. A valóban metamorfózissal felérő „egyedfejlődés” ebben a szemléletben az önfelszabadítás irányába halad. Végül a világszellemmel való azonosság megéléséig jut el. („Te vagy az!”) Ily módon szemben áll mind a materia-lista, mind pedig a dualista,  az anyag és szellem kettősségét valló világ-szemlélettel.






    
A poligenezis teológiai-filozófiai lehetősége

Rászlai Tibor  a Homo sapiens L., az emberi faj egy vagy több őstől való leszármazá-sának, a mono- iletve poligenizmusnak a problémáját fejtegette. Természet-tudományosan a kérdés még nyitott. Filozófiailag mindkettő lehetséges. Eddig úgy tudtuk, hogy teológiailag (katolikusok számára) a poligenizmus nem engedhető meg – az eredendő bűn hittétele miatt. Ezt XII. Piusz pápa 1950-ben kiadott „Humani generis” enciklikájának 37. pontja egyértelműen és határozottan leszögezi. Az előadó azonban úgy véli, hogy változott a helyzet, az egzegéták a vonatkozó bibliai szövegrészeket újra elemezték és értelmezték, és a poligenizmus ma már nem tilos.






     
A nyelvek elklönülési dinamikája

Fabó László  a bábeli nyelv-megzavarodás bibliai történetéhez (1.Móz.11,1-9)  is kapcsolódva, de szigorúan logikai-spekulatív alapon azt fejtegette, hogy az egész emberiségnek eredetileg egy közös nyelve volt, s ennek emlékét talán legjobban éppen a magyar nyelv őrzi. Ez a – már mások által is fölvetett – elgondolás élénk vitát váltott ki.






     
Deák Ferenc a O-ik körlevélhez fűzött, elektronikusan közreadott, majd élőszóval kiegészített  kommentárjában az evolució-elmélet materialista változatának kulcs-problémáival foglalkozott. Inkább kérdezett, semmint válaszolt. Talán éppen ezért is nagyon megfontolásra érdemes gondolatokkal járult hozzá a konstruktív vitához. Ilyenek pl. a káosz-elmélet alkalmazásának lehetősége, a kromoszóma mint halhatatlansági faktor, vagy az emberi értelem, a feltételezett világész, és az egyetemes „jó-ság” egymáshoz való viszonya.

